ผื่นแดงนี้มีอาการได้ประมาณ4-5 วันแล้วครับ เป็นผื่นตุ่มเล็กๆคล้ายยุงกัดเวลากินยาแก้แพ้ก็สามารถระงับอาการได้ และหายไป อาการอย่างนี้เกิดจากสาเหตุอะไรควรรีบไปพบแพทย์ไหมครับ
สวัสดีค่ะ อาการผื่นแดงดังกล่าวมา อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยาแนะนำว่าถ้าตุ่มเป็นหลายที่ ลุกลาม ปวด บวม แดง คันมาก ควรไปพบแพทย์เพื่อตรวจเพิ่มเติมการดูแลตัวเองเบื้องต้น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด และควรหยุดยาทุกชนิดที่ไม่จำเป็นค่ะ